钦定古今图书集成/明伦汇编/氏族典/第245卷 > 张特立
## 钦定古今图书集成/明伦汇编/氏族典/第245卷 > 张特立

按《金史张特立传》：“特立，字文举，曹州东明人。泰和三
年进士第，调宣德州司候。郡多皇族巨室，特立律之
以法，阖境肃然。调莱州节度判官，不赴。正大初，左丞
侯挚、参政师安石荐其才，授洛阳令。四年，拜监察御
史。当路者忌其直，阴有以挤之，左迁邳州军事判官。
士论皆惜特立之去，卒年七十五。”